O HEROJU – GRADU

Jedne hladne jeseni, u lijepome gradu

Začuli se topovi što mir svima kradu.

Osvanulo jutro – tužno, tiho, sivo.

Umjesto u školu razigrano, živo -

Koračali su stisnuti, drhteći od straha.

Svi spuštena pogleda, zaustavljena daha.

Stiščuć majci ruku, uzdrhtale brade

Sakrivaju suze, traže mrvu nade…

U trenutku nestaju škole, ceste, dom…

Gdje su sada tata, djed, susjed, brat?

Hoće li se vratiti kad završi rat?

. . . . . . . .

Teška je to slika, tužan, mučan stih.

Prošlost je to Grada, prošlost stradalih.

Mnogi nama neznani za slobode dar

Položiše život svoj na Sveti oltar.

Nesebično, hrabro, svoj su život dali

Da bi danas slobodnu Hrvatsku imali.

. . . . . . . .

Vukovar i ljude koji njega grade

Pamtimo i slavimo, to je simbol nade!

Neka se ne ponovi, nigdje, nikad više,

Neka grad na Dunavu opet sretan diše!

Grad heroj se uzdiže, smijeh se čuje glasno –

Ne umire nikad taj koji živi časno!

*Dubravka Bakran*

**